Нобэ
Урысей Федерацэм Къэрал кIуэцI IуэхухэмкIэ и министерствэм и юридическэ IэнатIэм и махуэщ
Тыркумэным щагъэлъапIэ Гъавэм и махуэр
1900 гъэм Париж и метрор къызэIуахащ
1903 гъэм лъакъуэрыгъажэмкIэ япэ дунейпсо зэпеуэр екIуэкIащ.
1918 гъэм РСФСР-м къару щигъуэтащ япэ Совет конституцэм.
1920 гъэм Урысейм къыщызэрагъэпэщащ къэралым щIэныгъэншагъэр щыгъэкIуэдыным пыщIа Iуэхухэр зэкIэлъызыгъэкIуэну комиссэ.
1924 гъэм къыдэкIащ «Красный спорт» (иджы — «Советский спорт») газетым и япэ номерыр.
1926 гъэм Екатеринослав къалэм и цIэр Днепропетровск жиIэу зэрахъуэкIащ.
1941 гъэм Сталин Ио-сиф СССР-м зыхъумэжыныгъэмкIэ и наркому ягъэуващ.
1942 гъэм Къардэн Къубатий Березовскэ щIыналъэм фашист кхъухьлъатитI къыщриудыхащ.
1952 гъэм Финляндием и президент Паасикиви Юхо Хельсинки къыщызэIуихащ ХV Гъэмахуэ Олимп джэгухэр. Совет Союзым щыщ спортсменхэр япэу зыхэтар а Олимпиадэрщ.
1980 гъэм Москва щыщIидзащ ХХII Гъэмахуэ Олимп джэгухэм. Советыдзэхэр Афганистаным зэрырашар хабзэншагъэу къызэралъытэр кърырагъэлъагъуэу абы къэкIуатэкъым къэрал 50-м щIигъум я спортсменхэр. СССР-м и командэ къыхэхам абы къыщихьауэ щытащ медали 195-рэ.
1996 гъэм Атлантэ (США) къыщызэIуахащ ХХVI Гъэмахуэ Олимпиадэр. Спортсмен нэхъыбэ дыдэ зыхэтар а зэхьэзэхуэхэрщ — цIыху 10744-рэ.
БзэщIэныгъэлI, СССР-м ЩIэныгъэхэмкIэ и академием и академик, Нэгумэ Шорэ и IэдакъэщIэкIхэр зыджа Мещанинов Иван къызэралъхурэ илъэси 134-рэ ирокъу.
ХХ лIэщIыгъуэм и усакIуэ нэхъ Iэзэ дыдэхэм хабжэу щыта Маяковский Владимир къызэралъхурэ илъэси 124-рэ ирокъу.
УФ-м и цIыхубэ артист Ливанов Василий и ныбжьыр илъэс 82-рэ ирокъу.
Совет, куржы уэрэджыIакIуэ, актёр, кинорежиссёр, Куржым и цIыхубэ артист, СССР-м и Къэрал саугъэтыр зрата Кикабидзе Вахтанг и ныбжьыр илъэс 79-рэ ирокъу.
Украинэм щыщ боксёр цIэрыIуэ, дунейпсо зэпеуэхэм мызэ-мытIэу щытекIуа, Киев къалэм и Iэтащхьэ Кличко Виталий и ныбжьыр илъэс 46-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 29 — 32-рэ, жэщым градус 21 — 23-рэ щыхъунущ.
